cyanic-selkie/wikianc huggingface dataset:
Άννα της Υόρκης, δούκισσα του Έξετερ
Δεύτερος γάμος
Με τον σύζυγο της Χένρι Χόλλαντ, 3ο δούκα του Έξετερ η Άννα απέκτησε μια κόρη την Άννα Χόλλαντ (1461 - μεταξύ 26 Αυγούστου 1467 και 6 Ιουνίου 1474) που παντρεύτηκε τον Οκτώβριο του 1466 στα ανάκτορα του Γκρίνουϊτς τον Τόμας Γκρει, 1ο μαρκήσιο του Ντόρσετ γιο της συζύγου του Εδουάρδου Δ΄ Ελισάβετ Γούντβιλ από τον πρώτο γάμο της. Η λαίδη Ντόρσετ πέθανε πρόωρα χωρίς παιδιά και ο Τόμας Γκρι παντρεύτηκε σε δεύτερο γάμο του τη Σεσίλλη Μπονβίλ, 7η βαρονέσα του Χάριγκτον μια πλούσια νύφη με την οποία απέκτησε παιδιά.
Η Άννα της Υόρκης παντρεύτηκε σε δεύτερο γάμο της γύρω στο 1474 τον Τόμας του Σαιν Λεζέ (1440 - 1483) έναν πιστό οπαδό του αδελφού της Εδουάρδου Δ΄, πήρε μέρος στην εξέγερση του δούκα του Μπάκιγχαμ εναντίον του μικρότερου αδελφού και διαδόχου του βασιλιά Ριχάρδου Γ΄ και εκτελέστηκε (1483). Ο Εδουάρδος Δ΄ κατοχύρωσε (1467) τα υπόλοιπα εδάφη από την κομητεία του Έξετερ στον διάδοχο της Άννας από οποιονδήποτε σύζυγο. Η Άννα πέθανε στη γέννα του μοναδικού παιδιού που έκανε με τον Τόμας της Άννας του Σαιν Λεζέ (14 Ιανουαρίου 1476 - 21 Απριλίου 1526) που κληρονόμησε και τα εδάφη του πρώτου συζύγου της μητέρας της Ερρίκου Χόλλαντ. Παντρεύτηκε τον Τζωρτζ Μάννερς, 11ο βαρόνο του Ρος και ήταν μητέρα του βασιλικού ευνοουμένου Τόμας Μάννερς, 1ου κόμη του Ράτλαντ.
Θάνατος
Η Άννα πέθανε και τάφηκε στις 1 Φεβρουαρίου 1476 στο παρεκκλήσι του Σαιν Λεζέ που αποτελούσε τη βόρεια επέκταση του παρεκκλησίου του Σαιν Τζωρτζ στο κάστρο του Ουίνδσορ που ιδρύθηκε το 1481 από τον σύζυγο της με "δυο ιερείς να τραγουδούν μόνιμα". Το ιερό αργότερα ονομάστηκε παρεκκλήσι του Ράτλαντ προς τιμή του γαμπρού της Τζωρτζ Μάννερς, 11ου βαρόνου του Ρος πατέρα του Τόμας Μάννερς, 1ου κόμη του Ράτλαντ.
Σύμβολα
Τα σύμβολα της Άννας παρουσιάζουν τα πατρικά σύμβολα του δουκάτου της Υόρκης, το δεξί μισό εμφανίζει την καταγωγή της από τον Λάιονελ της Αμβέρσας τρίτο γιο του Εδουάρδου Γ΄ της Αγγλίας που παντρεύτηκε την Ελισάβετ ντε Μπουργκ, 4η κόμισσα του Ούλστερ. Η κόρη τους Φιλίππη ντε Μπουργκ παντρεύτηκε τον Εδμόνδο Μόρτιμερ, 3ο κόμη του Μαρς και ήταν ο προπάππους του Εδουάρδου Δ΄ της Αγγλίας. Το αριστερό μισό είναι μοιρασμένο στα δυο : στο ένα τμήμα βρίσκεται ο κόκκινος σταυρός του Οίκου του Μπουργκ και στο άλλο τα σύμβολα του Μόρτιμερ.
Πηγές
Κατηγορία:Οίκος της Υόρκης Κατηγορία:Αγγλίδες κόμισσες
Σιμμίας ο Θηβαίος
Ο Σιμμίας ήταν μαθητής του Σωκράτη και φίλος του Κέβη. Αναφέρεται στα απομνημονεύματα του Ξενοφώντα, στον κύκλο του Σωκράτη. Επίσης αναφέρεται στα έργα του Πλάτωνα, Φαίδων, Κρίτων , Φαίδρος και στις δώδεκα επιστολές. Σύμφωνα με τον Διογένη τον Λαέρτιο ο Σιμμίας ήταν συγγραφέας εικοσιτριών σύντομων διαλόγων που δεν σώζονται σήμερα.
Στον Σιμμία το Θηβαίο, αποδίδεται από την Παλατινή Ανθολογία το επίγραμμα VII 21. Στην Ανθολογία του Πλανούδη είναι το επίγραμμα L.3 T.25 E.39 (σύμφωνα με την έκδοση του Ιερώνυμου ντε Μπος ). Οι περισσότεροι κριτικοί το αποδίδουν στον Σιμία τον Ρόδιο
Παραπομπές
Κατηγορία:Αρχαίοι Έλληνες φιλόσοφοι Κατηγορία:Πυθαγόρειοι φιλόσοφοι Κατηγορία:Αρχαίοι Θηβαίοι Κατηγορία:Ανθολογία του Πλανούδη Κατηγορία:Παλατινή Ανθολογία Κατηγορία:Μαθητές του Σωκράτη
Βίκος (γένος)
Ο Βίκος (Vicia) είναι γένος που περιλαμβάνει περίπου 140 είδη ανθοφόρων φυτών, τα οποία είναι κοινώς γνωστά ως βίκοι. Ανήκει στη οικογένεια των Κυαμοειδών (Fabaceae). Τα είδη είναι ιθαγενή στην Ευρώπη, τη Βόρεια Αμερική, τη Νότια Αμερική, την Ασία και την Αφρική. Κάποια άλλα γένη της υποοικογένειάς των Ψυχανθών (Faboideae), φέρουν επίσης ονόματα (στα αγγλικά) τα οποία είναι παράγωγα της λέξης «vetch» (= «βίκος»), για παράδειγμα, τα φυτά με την αγγλική ονομασία vetchling (γένος Lathyrus (λάθυρος)) ή τα milkvetch (γένος Astragalus (αστράγαλος)). Η κουκιά (Vicia faba), μερικές φορές χωρίζεται στο μονοτυπικό γένος Faba· παρόλο που δεν χρησιμοποιείται συχνά σήμερα, είναι ιστορικής σημασίας στην ταξινόμηση των φυτών, όπως το ομώνυμο της τάξης Fabales, το Fabaceae και τα Faboideae. Η ομοιογένεια Vicieae στην οποία τοποθετούνται οι βίκοι, έχει πάρει το όνομά της από τη σημερινή ονομασία του γένους. Μεταξύ των στενών αρτίγονων συγγενών των βίκων, είναι οι φακές (γένος Lens) και τα πραγματικά μπιζέλια (γένος Pisum).
Χρήση από τον άνθρωπο
Παρά τον μικρό αριθμό χρωμοσωμάτων που διαθέτει (n=6), η κουκιά έχει υψηλή περιεκτικότητα DNA, γεγονός που την καθιστά εύκολη τη δοκιμή μικροπυρήνων από τις άκρες των ριζών, για την αναγνώριση γενοτοξικών ουσιών (genotoxic compounds). Μία λεκτίνη (lectin) από την V. graminea, χρησιμοποιείται για τη δοκιμή της ιατρικώς σημαντικής ομάδας αίματος Ν.
Τοξικότητα
thumb|250px|right|Η λευκοαγγλουτινίνη (Leucoagglutinin), μια τοξική [[φυτοαιμαγλουτινίνη που βρίσκεται στα ωμά κουκιά (Vicia faba).]] Οι βίκοι που καλλιεργούνται ως βοσκή (forage), γενικά είναι τοξικά σε μη μηρυκαστικά (όπως ο άνθρωπος), τουλάχιστον αν καταναλωθούν σε ποσότητα. Βοοειδή και άλογα έχουν δηλητηριαστεί από την V. villosa και την V. benghalensis, δύο είδη που περιέχουν καναβανίνη στους σπόρους τους. Η καναβανίνη, ένα τοξικό ανάλογο του αμινοξέος αργινίνη, έχει εντοπιστεί στη V. villosa (hairy vetch) ως κατασταλτικό της όρεξης για τα μονογαστρικά ζώα, ενώ τα φασόλια Narbon περιέχουν την ταχύτερης δράσης, αλλά ασθενέστερη γ-γλουταμυλο-S-αιθενυλ-κυστεΐνη (γ-glutamyl-S-ethenylcysteine). Στον κοινό βίκο, έχει βρεθεί γ-γλουταμυλ-β-κυανοαλανίνη (γ-glutamyl-β-cyanoalanine). Το ενεργό μέρος αυτού του μορίου είναι η β-κυανοαλανίνη (β-cyanoalanine). Αναστέλλει τη μετατροπή του θειούχου αμινοξέος μεθειονίνη σε κυστεΐνη.
Η κυσταθειονίνη (cystathionine), ένα ενδιάμεσο προϊόν αυτής της βιοχημικής οδού, εκκρίνεται στα ούρα. Αυτή η διαδικασία μπορεί να οδηγήσει αποτελεσματικά στην εξάντληση των ζωτικών προστατευτικών αποθεμάτων της κυστεΐνης, καθιστώντας το σπόρο της Vicia sativa ένα επικίνδυνο συστατικό όταν αναμειγνύεται με άλλες πηγές τοξινών. Το Ισπανικό μείγμα οσπρίου comuña, περιέχει τον κοινό βίκο και το ρόβι, επιπρόσθετα των σπόρων του vetchling (Lathyrus cicera)· μπορεί να δοθεί ως τροφή σε μικρές ποσότητες, στα μηρυκαστικά, αλλά η χρήση της ως βασική τροφή θα προκαλέσει λαθυρισμό (lathyrism) ακόμη και σε αυτά τα ζώα. Επιπλέον, ο κοινός βίκος καθώς και η κουκιά - και πιθανώς άλλα είδη Vicia επίσης - περιέχουν οξειδωτικά όπως convicine, isouramil, divicine και βικίνη (vicine) σε επαρκείς ποσότητες για τη μείωση των επιπέδων γλουταθειόνης (glutathione) του ενζύμου G6PD-σε άτομα με ανεπάρκεια, για να προκαλέσει την ασθένεια του Κυαμισμού (favism). Επίσης, τα κουκιά περιέχουν τη λεκτίνη (lectin) φυτοαιμογλουτινίνη (phytohemagglutinin) και είναι κάπως δηλητηριώδη αν καταναλωθούν ωμά. Οι σχισμένοι σπόροι του κοινού βίκου, μοιάζουν με τις σχισμένες κόκκινες φακές (Lens culinaris) και τους έχει τεθεί κατά καιρούς, λανθασμένα η ετικέτα (mislabelled) ως τέτοια από τους εξαγωγείς ή εισαγωγείς, να πωλούνται για ανθρώπινη κατανάλωση. Σε ορισμένες χώρες, όπου οι φακές είναι ιδιαίτερα δημοφιλείς - π.χ. Μπανγκλαντές, Αίγυπτο, Ινδία και Πακιστάν - έχουν καθοριστεί απαγορεύσεις εισαγωγών στα ύποπτα προϊόντα, για την αποφυγή αυτού του τύπου απάτης, που μπορεί να είναι δυνητικά επιβλαβής.
Οικολογία
thumb|250px|right|Οι ελικοειδείς βλαστοί του μαύρου βίκου (Vicia nigricans) βοηθούν στο να ξεχωρίζει από τα άλλα είδη.
Οι βίκοι έχουν κυλινδρικές ρίζες οζιδίων του ασαφούς τύπου και είναι ως εκ τούτου φυτά που δεσμεύουν το άζωτο. Τα άνθη τους έχουν συνήθως άσπρες με μωβ ή μπλε αποχρώσεις, αλλά μπορεί να είναι κόκκινα ή κίτρινα· που επικονιάζονται από βομβίνους, μέλισσες, μοναχικές μέλισσες (solitary bees) και άλλα έντομα.
Τα είδη βίκου (Vicia) χρησιμοποιούνται ως φυτική τροφή από τις κάμπιες μερικών πεταλούδων και νυχτοπεταλούδων, όπως:
Τα περισσότερα άλλα παράσιτα και φυτοπαθογόνα που επηρεάζουν τα λαθούρια, έχουν καταγραφεί στα κουκιά, τα πιο ευρέως καλλιεργούμενα και οικονομικά σημαντικά είδη. Περιλαμβάνουν την άκαρι Balaustium vignae των οποίων οι ενήλικες βρίσκονται στα κουκιά, οι potexviruses μωσαϊκοί ιοί Alternanthera (potexviruses), Alternanthera (mosaic virus), οι μωσαϊκοί ιοί του κίτρινου τριφυλλιού (clover yellow mosaic virus), οι μωσαϊκοί ιοί του λευκού τριφυλλιού (white clover mosaic virus) και αρκετά άλλα είδη του ιού, όπως του μωσαϊκού ιού Bidens (Bidens mosaic virus), τον ιό ράβδωσης του καπνού (tobacco streak virus), τον κρυπτικό ιό του βίκου (Vicia cryptic virus) και τον Vicia faba endornavirus.
Επιλεγμένα είδη
thumb|right|Vicia amoena thumb|right|Βίκος από την Κασουβία (Kashubia), (Γκντανσκ) Vicia cassubica. thumb|right|Vicia grandiflora. thumb|right|Άνθος μπιζελιού βίκου Vicia pisiformis. thumb|right|Vicia tenuifolia ssp. dalmatica.
Τα φυτά που ήσαν τοποθετημένα προγενέστερα στον βίκο (Vicia) περιλαμβάνουν:
Σημειώσεις
<references group="Σημ." />
Εξωτερικοί σύνδεσμοι (στα Αγγλικά)
Κατηγορία:Ψυχανθή
Μουράτ Ε΄
Ο Μουράτ Ε΄ (τουρκ: Murad V, 21 Σεπτεμβρίου 1840 - 29 Αυγούστου 1904) ήταν ο 33ος σουλτάνος της Οθωμανικής Αυτοκρατορίας, ο οποίος βασίλεψε από τις 30 Μαΐου έως τις 31 Αυγούστου του 1876. Ήταν γιος του σουλτάνου Αμπντούλ Μετζίτ Α΄.
Βιογραφία
Στο θρόνο ανήλθε μετά την καθαίρεση του θείου του Αμπντούλ Αζίζ. Τελούσε υπό την επιρροή της γαλλικής σκέψης και πολιτισμού και επί των ημερών του η Οθωμανική Αυτοκρατορία απομακρύνθηκε από την ρωσική επιρροή. Βασίλεψε μόλις για 93 ημέρες, από τις 30 Μαΐου 1876 μέχρι τις 31 Αυγούστου του ιδίου έτους.Ήταν ο μόνος Οθωμανός σουλτάνος που ήταν μυημένος στον ελευθεροτεκτονισμό και μασόνος.Τον καθαίρεσαν με το αιτιολογικό ότι είχε τρελαθεί.
Πολλοί ισχυρίζονται ότι τρελάθηκε μετά τη δολοφονία του προκατόχου του, από τύψεις και από το φόβο ότι μπορεί να είχε την ίδια τύχη και αυτός. Κατά τη σύντομη βασιλεία του απέτυχε να προωθήσει τις συνταγματικές μεταρρυθμίσεις του Τανζιμάτ και έτσι απομονώθηκε από τους φιλελεύθερους. Επίσης με την απομάκρυνσή του από τη ρωσική επιρροή και τη στροφή του προς τη Γαλλία θα επιδεινώσει τις σχέσεις με τη Ρωσία και θα οδηγήσει στον καταστροφικό πόλεμο του 1877-1878.
Μετά την καθαίρεσή του παρέμεινε κλεισμένος στα ανάκτορα μέχρι το θάνατό του στις 29 Αυγούστου 1904.
Οικογένεια
Γιοι
Κόρες
Κατηγορία:Οθωμανοί Σουλτάνοι
Λίλι ντε Άλβαρεθ
Η Λίλι ντε Άλβαρεθ (λατινικό αλφάβητο : Elia "Lil " María González-Álvarez y López-Chicheri,), (Ρώμη, 9 του Μαΐου 1905 - Μαδρίτη, 8 Ιουλίου, 1998), ήταν Ισπανίδα πρωταθλήτρια της αντισφαίρισης, του πατινάζ, της ορειβασίας, της ιππασίας, του μπιλιάρδο, του αλπικού σκι, συγγραφέας, δημοσιογράφος, πολιτικός, οδηγός αγωνιστικών αυτοκινήτων, και φεμινίστρια. Ήταν πρωτοπόρος του γυναικείου αθλητισμού στην Ισπανία, ήταν η πρώτη ισπανίδα γυναίκα αθλητής που συμμετείχε στους Ολυμπιακούς αγώνες, χειμερινοί, και συγκεκριμένα στο Σαμονί το 1924.
Βιογραφία
Γεννήθηκε στο ξενοδοχείο "Φλόρα" της Ρώμης κατά τη διάρκεια μιας διαμονής εκεί των γονιών της. Ανήκε σε πλούσια οικογένεια και λόγω που η μητέρα της είχε προβλήματα υγείας ζούσαν γι' αυτό συνήθως στην Ελβετία όπου και μεγάλωσε και κάποια χρόνια στη Γερμανία. Σε αυτή τη χώρα, ο ρόλος των γυναικών ήταν πιο προχωρημένος από ότι στην Ισπανία, οπότε ήταν σε θέση να ξεκινήσει τον αθλητισμό από νεαρή ηλικία. Έπαιζε μπιλιάρδο, πατινάζ στον πάγο με νίκες σε αγώνες στο Σεντ Μόριτς, ιππασία, σκι κατάβασης, αγωνιστικά αυτοκίνητα και αντισφαίριση.
Το 1934 παντρεύτηκε τον κόμη του Βαλεντέν, γάλλο αριστοκράτη, το 1939, έχασε τον μοναδικό της γιο και το ζευγάρι σύντομα χώρισε. Επέστρεψε στην Ισπανία το 1941, όπου συνέχισε να ασχολείται με τον αθλητισμό και άρχισε να γράφει για θέματα σχετικά με τις γυναίκες και τον αθλητισμό.
Το 1960 ίδρυσαν μαζί με άλλες γυναίκες τον "Σύλλογο κοινωνιολογικών σπουδών" για γυναίκες (SESM) με στόχο να αποτελέσει χώρο προβληματισμού, διαλόγου και έρευνας για τις γυναίκες στην Ισπανία. Ανήκε σε αυτόν μέχρι τη διάλυση του το 1986.
Αθλητική καριέρα
Αν και η αθλητική φήμη της Άλβαρεθ συνδέεται με την αντισφαίριση, αυτό δεν ήταν ποτέ το αγαπημένο της άθλημα, αλλά τα χειμερινά σπορ. Έμαθε να κάνει πατινάζ στην Ελβετία και το 1917, στην ηλικία των 12, κέρδισε το πρώτο της πρωτάθλημα πατινάζ στο Σεντ Μόριτς, νικώντας τη γαλλίδα πρωταθλήτρια Melle Joly. Θα επαναλάβει το θρίαμβό της το 1921, κερδίζοντας το χρυσό μετάλλιο στο διεθνές πρωτάθλημα για πατινάζ.
Το 1924 δέχτηκε πρόσκληση από την ισπανική αντιπροσωπεία των πρώτων Ολυμπιακών Χειμερινών Ολυμπιακών Αγώνων του Σαμονί. Ωστόσο, ένας ισχυρός τραυματισμός την κάνει να επικεντρωθεί στην αντισφαίριση εγκαταλείποντας το πατινάζ κι άλλα χειμερινά αθλήματα. Ωστόσο, το 1940 κερδίζει το ισπανικό πρωτάθλημα αλπικού σκι.
Συνέχισε να ασκείται σε άλλα αθλήματα όπως το σε σκι, μέχρι που ένα πρόβλημα με την ομοσπονδία την έκανε να αποσυρθεί από τους αγώνες του Candanchú το 1941 και κατηγόρησε την κριτική επιτροπή για σεξισμό όταν η ομοσπονδία αποφάσισε να σταματήσει να δέχεται συμμετοχές γυναικών και μόνο αντρών. Η διαμαρτυρία της θεωρήθηκε ως «προσβολή στην Ισπανία» και αποφάσισαν να την εκδιώξουν. Λίγο μετά της ζήτησαν να επιστρέψει αλλά αρνήθηκε.
Το 1924 αποφασίζει να συμμετάσχει στο Ράλι Καταλωνίας όπου πήρε τον πρώτο και μοναδικό της τίτλο σε αυτό το άθλημα, ήταν η μοναδική γυναίκα που έχει κερδίσει ένα τρόπαιο σε αγώνα μόνο με άντρες άνδρες αφού δεν υπήρχε κατηγορία γυναικών. Ήταν επίσης μία από τους πρώτους εκπαιδευτές των καθηγητών Φυσικής Αγωγής.
Καριέρα στην αντισφαίριση
μικρογραφία|Η Άλβαρεθ με το περίφημο και προκλητικό για την εποχή της "σορτς" Η Λίλι ντε Άλβαρεθ ήταν πρωτοπόρος στην αντισφαίριση στις γυναίκες στην Ισπανία, και ήταν η καλύτερη παίκτρια της χώρας το 1920. Μεταξύ 1926 και 1928 κέρδισε τρεις συνεχόμενους τελικούς του Γουίμπλεντον. Το 1929 συνεργάστηκε με την Κία Μπάουμαν να κερδίσει τον τίτλο στο διπλό των γυναικών στο Ρολάν Γκαρός. Δύο χρόνια πριν είχε χάσει τον τίτλο του μικτού με τον Μπιλ Τίλντεν.
Το πρώτο τουρνουά που κέρδισε ήταν το πρωτάθλημα της Γενεύης το 1919. Στους Ολυμπιακούς αγώνες του Παρισιού το 1924, στο απλό αποκλείστηκε στα προημιτελικά, στο διπλό γυναικών με τη Ρόζα Τόρας στο πρώτο γύρο και στο μεικτό με τον Εδουάρδο Φλακέρ έφτασαν στα προημιτελικά.
Είχε μια λαμπρή παρουσία στα γαλλικά τουρνουά, συμμετείχε πολλές φορές όπως στο Μόντε Κάρλο, στις Κάννες, στη Νίκαια, στο Μεντόν, στο Παρίσι. Στην Αγγλία κέρδισε το 1926 στο Beckenham, έπαιξε τρεις συνεχόμενες φορές στον τελικό του All England Tennis Club το 1926, το 1927 και το 1928. Το 1930 κέρδισε το διεθνές τουρνουά στη Ρώμη, ένα πρωτάθλημα που θεωρείται το τρίτο σημαντικότερο στην Ευρώπη. Το χειμώνα ταξίδεψε στη Νότια Αμερική, όπου κέρδισε τουρνουά στο Ρίο ντε Τζανέιρο και το Μπουένος Άιρες. Μετά από μια υποτροπή σε τραύμα της σταμάτησε να παίζει από το το 1932 έως το 1937.
Στο πρωτάθλημα της Ισπανίας έκλεισε την καριέρα το 1941 μετά τη νίκη της στον τελικό του Σαντατέρ. Κέρδισε περίπου 40 μεμονωμένα τουρνουά, 19 στο διπλό και 21 στο μικτό. Κατά το 1927-1928 θεωρήθηκε η δεύτερη καλύτερης παίκτρια στον κόσμο μετά από την Έλεν Γουίλς Μούντι. Το παιχνίδι της ήταν ασυνήθιστα τολμηρό, ωστόσο, στην Ισπανία, η αξία της δεν αναγνωρίστηκε, όπως επιβεβαίωσε και η ίδια σε συνέντευξή της το 1988.
Το 1931 ήταν η πρώτη παίκτρια που θα φορέσει σορτς, ζιπ κιλότ για την ακρίβεια, παντελόνι πάνω από τον αστράγαλο που έως τότε δεν γινόταν που θεωρήθηκε σκανδαλώδες για την εποχή, για πρώτη φορά στο Ρολάν Γκαρός στο Παρίσι κι αργότερα στο τουρνουά Γουίμπλεντον με ένα σχέδιο που δημιουργήθηκε ειδικά για εκείνη από τη σχεδιαστή Έλσα Σκιαπαρέλι.
Λογοτεχνική σταδιοδρομία
Το 1927 η Αλβαρέθ έγραψε ένα βιβλίο στα αγγλικά που κυκλοφόρησε στο Λονδίνο με τίτλο "Modern lawn tennis". Εκείνη τη χρονιά άρχισε να γράφει πολιτικά άρθρα από την Ισπανία για τη βρετανική εφημερίδα "Daily Mail", με την οποία συνεργάστηκε από το 1931 καλύπτοντας και τον εμφύλιο πόλεμο.
Για την εφημερίδα "La Nacion" (Αργεντινή) το 1930 έγραψε πολλά αθλητικά άρθρα όπου αργότερα δημοσιεύτηκαν σε βιβλίο. Κάλυπτε το Κύπελλο Ντέιβις το 1965 για το περιοδικό "Blanco y Negro". Το πρώτο άρθρο που έγραψε στο "Cuadernos para el Diálogo" το 1964 είχε τίτλο Έλεγχος των γεννήσεων.
Το 1946 δημοσίευσε το βιβλίο "Plenitus". Υποστήριξε ενεργά το φεμινιστικό παγκόσμιο κίνημα και το 1951 έδωσε μια ομιλία με τίτλο «Η μάχη της θηλυκότητας στο πέμπτο ισπανο-αμερικανικό φεμινιστικό συνέδριο». Με τα χρόνια γράφει πολλά ακόμα βιβλία, συμπεριλαμβανομένου, το 1965, του προλόγου της πρώτης εκδόσεως στα ισπανικά του "μυστικισμού της θηλυκότητας" της Μπέτυ Φρίνταν.
Προσωπική ζωή
μικρογραφία|η Άλβαρεθ το 1923 Το 2010 το περιοδικό Marie Claire δημοσίευσε κάποια από την αλληλογραφία της με τον συγγραφέα Carmen Laforet τον οποίο συνάντησε τον Ιούνιο του 1951 και παρέμειναν μέχρι το 1958 μια έντονη σχέση φιλίας ανταλλάσσοντας πολλές επιστολές. Για τη σχέση τους η Άννα Caballé έγραψε το βιβλίο "Carmen Laforet. Una mujer en fuga" για και τη σχέση τους.
Στο όνομα της δίνεται το βραβείο «Lili Álvarez» από το "Ινστιτούτο Γυναικών και ίσων ευκαιριών (IMIO)" σε συνεργασία με το Συμβούλιο αθλητισμού να αναδείξει τα δημοσιογραφικά έργα που συνέβαλαν στην προώθηση και την υπεράσπιση της ισότητας μεταξύ γυναικών και ανδρών στον τομέα του αθλητισμού και να καταστήσει τον γυναικείο αθλητισμό ορατό στην Ισπανία.
Παραπομπές
Κατηγορία:Ισπανίδες αθλήτριες της αντισφαίρισης Κατηγορία:Ισπανοί αθλητές του πατινάζ σε πάγο Κατηγορία:Ισπανοί αθλητές του αλπικού σκι Κατηγορία:Ισπανοί χιονοδρόμοι Κατηγορία:Ισπανοί αθλητές της ιππασίας Κατηγορία:Ισπανοί αθλητές του Μπιλιάρδου Κατηγορία:Ισπανοί δημοσιογράφοι Κατηγορία:Ισπανοί συγγραφείς Κατηγορία:Ισπανοί ορειβάτες Κατηγορία:Ισπανοί οδηγοί αγωνιστικών αυτοκινήτων Κατηγορία:Ισπανοί φεμινιστές Κατηγορία:Νικητές Γαλλικού Όπεν
Σθενέλη
Στην ελληνική μυθολογία με το όνομα Σθενέλη αναφέρονται:
Πηγές
Σθενε
Μεθαναμίδιο
Με φορμυλίωση αμμωνίας
Με επίδραση μεθανοϋλοαλογονίδιου (HCOX) σε αμμωνία παράγεται μεθαναμίδιο :
Με θέρμανση μεθανικού αμμωνίου
Με θέρμανση μεθανικού αμμωνίου παράγεται μεθαναμίδιο :
Με μερική υδρόλυση υδροκυανίου
Με μερική υδρόλυση υδροκυανίου παράγεται μεθαναμίδιο :
Με αμμωνιόλυση μεθανικού αλκυλεστέρα
Με επίδραση αμμωνίας σε κάποιο μεθανικό αλκυλεστέρα (HCOOR) παράγεται μεθαναμίδιο
Αφυδάτωση
Με επίδραση αφυδατικών μέσων, όπως πεντοξείδιο του φωσφόρου (P2O5) ή πενταχλωριούχο φωσφόρο (PCl5) ή θειονυλοχλωρίδιο (SOCl2), παράγεται υδροκυάνιο (HCN) :
Αμφολυτική συμπεριφορά
Με επίδραση ισχυρών οξέων ή ισχυρών βάσεων σχηματίζει αντίστοιχα άλατα. Π.χ.:
Απαζώτωση
Με επίδραση νιτρώδους οξέος (HNO2) παράγεται μεθανικό οξύ και άζωτο :
Αναγωγή
Με επίδραση υδρογόνου ή λιθιοαργιλλιοϋδρίδιου σε μεθαναμίδιο παράγεται μεθαναμίνη :
Αποικοδόμηση Hofmann
Με επίδραση υποβρωμιούχου καλίου (BrOK) το μεθαναμίδιο αποικοδομείται σε αμμωνία και ανθρακικό κάλιο :
«Αυτοαναπαραγωγή»
Το μεθαναμίδιο είναι μια από τις ελάχιστες ενώσεις που μπορεί να «αυτοαναπαραχθεί», με την έννοια ότι καταλύει το ίδιο τον σχηματισμό νέας ποσότητας μεθαναμιδίου από μονοξείδιο του άνθρακα (CO) και αμμωνία (NH3). Δηλαδή αν διοχετεύουμε ποσότητες από τις παραπάνω ενώσεις σε μια ποσότητα μεθαναμίδιου, προσφέροντας και ελαφριά θέρμανση, διαπιστώνουμε ότι η ποσότητα του μεθαναμιδίου διαρκώς αυξάνεται αργά, με αντίστοιχη κατανάλλωση του μονοξειδίου και της αμμωνίας που προστέθηκε:
Παραγωγή γουανίνης
Έχει διαπιστωθεί ότι με θέρμανση μεθαναμίδιου στους 130 °C υπό πίεση και κάτω από υπεριώδη ακτινοβολία παράγεται γουανίνη, μια από τις βάσεις του RNA .
Εφαρμογές
Το μεθαναμίδιο είναι ένα από τα συστατικά μιγμάτων που χρησιμοποιούνται για κρυοπροστασία ιστών και οργάνων που τίθενται σε κρυοσυντήρηση (στον ενδιάμεσο χρόνο, μέχρι τη μεταμόσχευση). Χρησιμοποιείται ακόμη για τη σταθεροποίηση του RNA σε τζελ ηλεκτροφόρησης με απιονισμό του νουκλεϊκού οξέος. Σε τριχοειδή ηλεκτροφόρηση χρησιμοποιείται για τη σταθεροποίηση και ακόμη και μόνο σκελών μετουσιωμένου DNA. Χρησιμοποιείται ακόμη ως πρόσθετο σε διαλύματα sol-gel για να αποφευχθούν ρωγμές κατά τη διάρκεια της συσσωμάτωσης. Ακόμη, καθαρό μεθαναμίδιο χρησιμοποιείται ως ένας εναλλακτικός διαλύτης για ηλεκτροστατικά αυτοσυναρμολογούμενα νανοφίλμς. Χρησιμοποιείται επίσης για την παραγωγή πρωτοταγών αμινών απευθείας από κετόνες, μέσω των N-φορμυλοπαραγώγων, χρησιμοποιώντας την αντίδραση Leuckart.
Υποθετική βιοχημεία
Στα πλαίσια της υποθετική βιοχημείας, έχει προταθεί ότι το μεθαναμίδιο είναι ένας εναλλακτικός διαλύτης για το νερό, με τη δυνατότητα υποστήριξης ζωής μιας εναλλακτικής βιοχημείας από αυτή που έχει βρεθεί ως τώρα στη Γη.
Ασφάλεια
Το μεθαναμίδιο είναι πολύ διαβρωτικό και όταν έρχεται σε επαφή με το δέρμα ή ταυς οφθαλμούς, αλλά ακόμη και θανατηφόρο σε περίπτωση κατάπωσής του. Σε περίπτωση εισπνοής μεγάλων ποσσοτήτων μεθαναμιδίου είναι απαραίτητη η ιατρική φροντίδα. Είναι ακόμη ένα τερατογόνο. Για τους παραπάνω λόγους όσοι το μεταχειρίζονται πρέπει πάντα να είναι εξαιρετικά προσεκτικοί και εφοδιασμένοι με γάντια και γυαλιά ασφαλείας. Υπάρχει ακόμη ο μικρός (αλλά υπαρκτός) κίνδυνος της αυτοδιάσπασής του σε υδροκυάνιο και νερό.
Πηγές
Κατηγορία:Αμίδια Κατηγορία:C1
Οσποδάρος
Ο οσποδάρος, ή οσποδάριος ήταν διοικητικός τίτλος της Οθωμανικής διοίκησης για τη Μολδαβία και τη Βλαχία που δήλωνε τον διοικητή, ηγεμόνα, πρίγκηπα με σχετική αυτονομία, και διατηρήθηκε από τον 15ο ως τις αρχές του 19ου αιώνα.
Τη θέση μετά το 1700 και μέχρι την Ελληνική Επανάσταση κατείχαν σταθερά Φαναριώτες, αξίωμα το οποίο διατηρούνταν για λιγότερο από 3 χρόνια. Σε αντίθεση με τους Πασάδες οι Οσποδάροι δεν είχαν στρατιωτικές αρμοδιότητες, αλλά είχαν την υποχρέωση να παρέχουν στρατεύματα σε περίπτωση πολέμου των Οθωμανών
Σημαντικοί Οσποδάροι μεταξύ άλλων ήταν οι Αλέξανδρος Χαντζερής, Ιωάννης Καρατζάς (1812), Αλέξανδρος Σούτσος (1812), Κωνσταντίνος Νέγρης γενικός τοποτηρητής (1821), Γρηγόριος Δ΄ Γκίκας οσποδάρος κλπ
Παραπομπές
Κατηγορία:Οθωμανικοί τίτλοι
Πανελλήνιο πρωτάθλημα πυγμαχίας ανδρών 2011
Το πανελλήνιο πρωτάθλημα πυγμαχίας ανδρών Α' κατηγορίας 2011 διεξήχθη στην Ελευθερούπολη, απο 25 έως 28 Νοεμβρίου του 2011 με τη συμμετοχή 56 αθλητών από 29 σωματεία. Πρωταθλητής σύλλογος αναδείχθηκε ο Παναθηναϊκός Α.Ο. για 30ή φορά στην ιστορία του, ενώ πολυνίκης αναδείχθηκε ο Α.Ο. Μαχητών Νέας Περάμου.
Βαθμολογία συλλόγων
thumb|100px|[[Θοδωρής Ριτζάκης]]
Πηγή
Ελληνική Ομοσπονδία Αγωνιστική Δραστηριότητα 2011, σελίδες 7,8
2011 Κατηγορία:Αθλητικά γεγονότα του 2011 Κατηγορία:Ελευθερούπολη
Ρίβας (Νικαράγουα)
Το Ρίβας (ισπαν.: Rivas) είναι ένα από τα 17 διαμερίσματα της Νικαράγουα. Πρωτεύουσά της είναι το Ρίβας.
Γεωγραφία
Το Ρίβας βρίσκεται νοτιοδυτικά της χώρας και συνορεύει στα βόρεια με τη Γρανάδα, στα βορειοδυτικά με το Καράσο, στα νοτιοανατολικά με το Ρίο Σαν Χουάν, στα νότια και δυτικά με την Κόστα Ρίκα και στα ανατολικά βρέχεται από τη Λίμνη Νικαράγουα.
Δήμοι
Το Ρίβας διαιρείται σε 10 δήμους:
Δείτε επίσης
Κατηγορία:Διαμερίσματα της Νικαράγουας
Υπεράκτια εταιρεία
Υπεράκτια εταιρεία (αγγλικά: offshore company) ονομάζεται η οικονομική οντότητα που θεωρείται πως δημιουργήθηκε για ένα συγκεκριμένο σκοπό, συνήθως βραχυπρόθεσμο και δε διαπνέεται από τη γενικά παραδεκτή αρχή του συνεχούς της επιχειρηματικής δραστηριότητας. Συνήθως ο όρος αναφέρεται με σκοπό να υποδειχθούν οι επιχειρήσεις που ιδρύονται σε οικονομικά κέντρα με ένα πολύ χαμηλό επίπεδο φόρων, που συνήθως βρίσκονται κυρίως σε νησιά και συχνά παρομοιάζονται ως «φορολογικοί παράδεισοι».
Αυτές οι εταιρείες ιδρύονται προκειμένου ο ιδιοκτήτης ή ο δικαιούχος τους να πετύχει το μικρότερο δυνατό κόστος φορολόγησης των διεθνών δραστηριοτήτων του. Πολλές φορές, συνήθως αποτρεπτικά, αναπτύσσεται η άποψη ότι κάποιος από τους σκοπούς ίδρυσης αυτών είναι η απόκρυψη οικονομικών εσόδων/κερδών, από παράνομες δραστηριότητες όπως π.χ. λαθρεμπόριο όπλων, ναρκωτικών κ.λπ. ή ακόμα και η ανακύκλωση βρώμικου χρήματος, που πράγματι μπορεί αυτό να συμβεί σε πολύ περιορισμένο βαθμό που ως αντικείμενο όμως δεν αφορά το άρθρο αυτό. Η όποια παραβατική δραστηριότητα αν τελικά συμβεί δεν πραγματοποιείται στην έδρα των εταιρειών αυτών, αλλά στις χώρες που αναπτύσσουν τις οικονομικές δραστηριότητές τους.
Εννοιολογικός προσδιορισμός και κριτήρια ίδρυσης
Ο όρος "υπεράκτιες" συνδέεται με τη σύγχρονη προέλευση του φαινόμενου. Οι υπεράκτιες εταιρείες είναι αγγλοσαξονικής και κυρίως βρετανικής επινοήσεως και για τον λόγο αυτό πολλές τέτοιες δικαιοδοσίες είναι παλαιές βρετανικές αποικίες. Αρχικά οι υπεράκτιες εταιρείες επινοήθηκαν για να αντιμετωπιστούν οι πολιτικοί κίνδυνοι κατά τη διάρκεια του Β Παγκοσμίου Πολέμου, αλλά γνώρισαν εκρηκτική ανάπτυξη παράλληλα με τη δημιουργία πολυεθνικών ή ορθότερα διεθνικών επιχειρήσεων. Σήμερα πάνω από το 50% των κεφαλαίων που διακινούνται παγκοσμίως περνά από φορολογικά καταφύγια. Ο κλάδος των υπεράκτιων εταιρειών είναι σήμερα κυρίαρχος στους τομείς της ναυτιλίας, αεροπορίας, και των ασφαλίσεων. Την τελευταία δεκαετία μόνο έχουν συσταθεί πάνω από ένα εκατομμύριο υπεράκτιες εταιρείες. Ο όρος υπεράκτιες αποδίδει βέβαια στην ελληνική με ακρίβεια τον όρο offshore, αλλά δεν έχει επαρκή δημοτικότητα. Πράγματι, επειδή το Ηνωμένο Βασίλειο είναι νησί, ο όρος υπεράκτιες έχει μια ιδιαίτερη σημασία, που δεν αποδίδεται ακριβώς για ηπειρωτικά κράτη. Στην Ελληνική Γλώσσα χρησιμοποιούνται και άλλοι εννοιολογικά ισοδύναμοι όροι, όπως εξωχώριες ή υπερπόντιες εταιρείες.
Η Υπεράκτια εταιρεία (Αγγλικά: offshore company) συγκροτείται εννοιολογικά από δυο κυρίως στοιχεία που τη διακρίνουν από άλλες αλλοδαπές (on shore) εταιρείες:
Μια υπεράκτια εταιρεία έχει συνήθως μορφή Εταιρείας Περιορισμένης Ευθύνης, και είναι εγκατεστημένη σε κάποια γεωγραφική περιοχή, που έχει χαρακτηριστεί ως υπεράκτιο κέντρο. Στην Ελλάδα για τις ανάγκες της φορολογίας εισοδήματος δόθηκε ορισμός της offshore εταιρείας ως έξης: «ως εξωχώρια εταιρεία εννοείται η εταιρεία που έχει την έδρα της σε αλλοδαπή χωρά και με βάση τη νομοθεσία της δραστηριοποιείται αποκλειστικά σε άλλες χώρες και απολαμβάνει ιδιαίτερα ευνοϊκής φορολογικής μεταχείρισης.» (Ν. 2238/1994,Άρθρο 31.1 περ. στ.). Τυπικά οι απαιτήσεις για την εγγραφή των εταιρειών στο πλαίσιο της σχετικής διάταξης για τις μη εγκατεστημένες καταστατικά, θα είναι συμφωνία με ορισμένα ή όλα τα ακόλουθα κριτήρια με τη στενή νομική έννοια του όρου, όπως αναφέρεται στο Offshore Company Law:Theory, Regulations& Operation.
Παράνομες Χρήσεις
Ιστορικά, οι δραστηριότητες των υπεράκτιων εταιριών περιλαμβάνονταν δραστηριότητες που ήταν ή έχουν γίνει παράνομες. Σε αυτές περιλαμβάνονται:
Βασικές Μορφές
Η χρήση των υπεράκτιων εταιριών χαρτοφυλακίου ή εταιριών επενδύσεων, που είναι εγκατεστημένες σε εξωχώρια κέντρα, είναι μια μέθοδος διεθνούς φορολογικού σχεδιασμού για τη χρηματοδότηση των υπεράκτιων δραστηριοτήτων. Οι δραστηριότητες σε τρίτες χώρες συγκεντρώνονται σε μια υπεράκτια εταιρεία, η οποία είτε έχει λειτουργούντα υποκαταστήματα, είτε κατέχει τις μετοχές των διεθνών θυγατρικών εταιριών που δραστηριοποιούνται σε τρίτες χώρες. Η υπεράκτια εταιρεία λειτουργεί ως εταιρεία εκκαθαριστής για τα κέρδη από δραστηριότητες στις τρίτες χώρες, για συσσώρευση κερδών, επανεπένδυση των κερδών και εν γένει φορολογικό σχεδιασμό δραστηριοτήτων.
Μια επιχείρηση μπορεί να χρησιμοποιεί μια υπεράκτια εταιρεία αδειών για να λειτουργεί ως χορηγός αδειών δικαιωμάτων σε μια ξένη θυγατρική εταιρεία. Οι περιοδικές πληρωμές για το δικαίωμα χρήσης βιομηχανικής και πνευματικής ιδιοκτησίας, όπως είναι τα δικαιώματα ευρεσιτεχνίας, συγγραφικά δικαιώματα, σήματα, εικόνες, ήχος, επιστημονικές πληροφορίες και αλλά, λειτουργούν και χρησιμοποιούνται από πολλές δικαιοδοσίες σαν ενοίκιο, δηλαδή σαν έξοδα που μειώνουν τη φορολογητέα ύλη των επιχειρήσεων. Με τον τρόπο αυτό επίσης μεταφέρονται κέρδη και συγκεντρώνονται κεφάλαια στην υπεράκτια εταιρεία.
Είναι οι εταιρίες που δραστηριοποιούνται κατά κύριο λόγο εισαγωγικό και εξαγωγικό εμπόριο. Η υπεράκτια εταιρεία χρησιμοποιείται εδώ κατά τέτοιο τρόπο ώστε αποτελεσματικά να μεταφέρει τα κέρδη από μια χώρα με υψηλή φορολόγηση σε μια χώρα με χαμηλή φορολόγηση. Τα σχήματα που διαμορφώνονται σε αυτές τις περιπτώσεις επίσης αποκαλούνται ως τριγωνικό εμπόριο. Το σχήμα αυτό συνήθως εφαρμόζεται ως ακόλουθο: μια εμπορική εταιρεία που πραγματοποιεί εξαγωγές – εισαγωγές ιδρύει μια υπεράκτια εταιρεία, που λειτουργεί ως διαμεσολαβητής μεταξύ του πωλητή και του αγοραστή. Όταν η ιδρύτρια επιχείρηση πραγματοποιεί εισαγωγές ο προμηθευτής στέλνει τα εμπορεύματα απευθείας στην ιδρύτρια και εκδίδει το τιμολόγιο στο όνομα της υπεράκτιας εταιρείας, η οποία με τη σειρά της τιμολογεί την ιδρύτρια επιχείρηση σε τιμή προσαυξημένη. Αντίστοιχα αν η μητρική επιχείρηση πραγματοποιεί εξαγωγές, το εμπόρευμα αποστέλλεται στον αγοραστή και η μητρική τιμολογεί την υπεράκτια με τιμή χαμηλότερη η οποία με τη σειρά της τιμολογεί τον αγοραστή. Με αυτόν τον τρόπο η μητρική επιχείρηση καταρχήν μειώνει τα εμφανιζόμενα κέρδη και επιπλέον συσσωρεύει το κεφάλαιο στο λογαριασμό της υπεράκτιας εταιρείας.
Ορισμένες υπεράκτιες δραστηριότητες δεν περιλαμβάνουν άπλα μια ξένη θυγατρική εταιρεία, αλλά περιλαμβάνουν έναν όμιλο που αποτελείται από τη μητρική εταιρεία και τις θυγατρικές στις διάφορες χώρες και με διαφορετικές δραστηριότητες. Η διαχείριση και ο έλεγχος του ομίλου μπορεί να διεξάγεται μέσω μιας εξωχώριας εταιρείας παροχής υπηρεσιών διοίκησης – διαχείρισης. Το συγκεκριμένο σχήμα προσφέρει εμπορικά πλεονεκτήματα με τη συγκέντρωση όλων των διοικητικών – διαχειριστικών λειτουργιών σε έναν φορέα. Η ίδρυση κεντρικών γραφείων διοίκησης σε μια Offshore χώρα από φορολογική άποψη είναι μια τεχνική μεταφοράς κερδών όπου οι δραστηριότητες διοίκησης – διαχείρισης ενός ομίλου εταιριών αναλαμβάνονται από την υπεράκτια εταιρεία παροχής διοικητικών υπηρεσιών, η οποία αμείβεται με ποσοστό επί των κερδών του ομίλου. Η υπεράκτια εταιρεία για τα κέρδη (αμοιβές) της δεν φορολογείται ή φορολογείται με πολύ χαμηλό συντελεστή.
Ένας μεγάλος αριθμός των εξωχώριων κέντρων έχουν θεσπίσει ευνοϊκές ρυθμίσεις για τις εταιρίες που ασχολούνται με τη ναυτιλία, περιλαμβανομένης της ναύλωσης και ενοικίασης σκαφών. Οι χώρες αυτές ενθαρρύνουν δυναμικά τις ναυτιλιακές εταιρίες να λειτουργήσουν υπό τις λεγόμενες σημαίες ευκαιρίας, πράγμα που επιτρέπει σε μια μη μόνιμα εγκατεστημένη εταιρεία να νηολογήσει με σύντομες και όχι ιδιαιτέρα αυστηρές διαδικασίες, αλλά με εξαιρετικά χαμηλό και ανταγωνιστικό κόστος τα πλοία, χρησιμοποιώντας τη σημαία του εξωχώριου κέντρου (χώρας). Τα κέρδη που προκύπτουν από την εκμετάλλευση του πλοίου που έχει μια υπεράκτια εταιρεία υποβάλλονται σε πολύ χαμηλή φορολογία.
Η ιδέα των trust αναπτύχθηκε ως τρόπος προστασίας της περιουσίας. Οι συμβαλλόμενοι σε ένα trust είναι ο διαθέτης (settlor) που μεταφέρει τα περιουσιακά του στοιχεία σε trust, ο διαχειριστής (trustees), ο όποιος διοικεί το trust, ο θεματοφύλακας (custodian) και ο δικαιούχος (beneficiary) που λαμβάνει τα οφέλη των περιουσιακών στοιχείων του trust. Το trust δεν έχει τη νομική προσωπικότητα και δεν μπορεί να έχει περιουσιακά στοιχεία, όλη η περιουσία του trust είναι εκχωρημένη στον διαχειριστή που μπορεί να είναι είτε το φυσικό πρόσωπο είτε η εταιρεία. Τα περιουσιακά στοιχεία του trust μπορεί να είναι ακίνητα, μετρητά και αλλά αξιόγραφα. Ένα trust συστήνεται με εγγραφή συμφωνία. Πρέπει να σημειώσουμε ότι σε περισσότερες περιπτώσεις ο διαθέτης και ο δικαιούχος είναι το ίδιο πρόσωπο. Οι χώρες που αναγνωρίζουν το trust είναι κύριος του Αγγλοσαξονικού δικαίου, ενώ στις άλλες χώρες που βασίζονται σε Γαλλογερμανικό μοντέλο, όπως και η Ελλάδα δεν αναγνωρίζουν το trust. Οι περισσότερες εξωχώριες δικαιοδοσίες παρέχουν τη δυνατότητα στέγασης σε trust. Η συνηθέστερη αιτία χρήσης των υπεράκτιων trust είναι η απόκρυψη της ταυτότητας των διαθετών για την αποφυγή των διατάξεων περί ξεπλύματος του μαύρου χρήματος και αυξημένης φορολογίας.
Κεφάλαια συγκεντρωμένα δια μέσου υπεράκτιων εταιριών επενδύσεων μπορούν να επενδυθούν ή να κατευθυνθούν οπουδήποτε στον κόσμο. Η προσεκτική επιλογή της εξωχώριας δικαιοδοσίας επιτρέπει να επενδυθούν τα προαναφερόμενα κεφάλαια σε χώρες με υψηλούς συντελεστές φορολόγησης εφόσον αυτές έχουν συνάψει φορολογικές συμβάσεις με υπεράκτιο κέντρο.
Τελευταίο καιρό πολλά τραπεζικά ιδρύματα σε υπεράκτιες δικαιοδοσίες έχουν καθιερωθεί ως φορολογικά καταφύγια. Πολλά από τα ιδρύματα είναι θυγατρικές μεγάλων διεθνών τραπεζών. Το μεγάλο τους πλεονέκτημα είναι ότι καταβάλλουν τόκους απαλλαγμένους από την παρακράτηση του φόρου. Πέραν αυτού ασχολούνται με διεθνή χρηματοδότηση από προνομιακές βάσεις (εξωχώρια κέντρα), η οποία δεν υπόκειται σε συναλλαγματικούς ελέγχους.
Οι εταιρίες αντιπροσώπευσης είναι δομές όπου μια εγχώρια εταιρεία ενεργεί ως αντιπρόσωπος μιας εξωχώριας εταιρείας. Όπως προαναφερθήκαμε οι εξωχώριες εταιρίες πάντα αποβλέπουν στη μείωση φορολογητέας ύλης των επιχειρηματικών δραστηριοτήτων καθώς επίσης πολύ συχνά στο ξέπλυμα του μαύρου χρήματος. Για τον λόγο αυτό οι θιγόμενες χώρες από τη διεθνή αυτή τη μέθοδο φοροαποφυγής προσπάθησαν να αντιδράσουν θέτοντας ειδικούς νομοθετικούς κανόνες για τη διασφάλιση σύλληψης της φορολογητέας ύλης και στη δημιουργία εμποδίων για τη λειτουργία των υπεράκτιων εταιριών. Η Ελλάδα απάντησε στο φαινόμενο των υπεράκτιων εταιριών με τον Ν. 3091/2002, όπου χοντρικά οι συναλλασσόμενοι με υπεράκτιες εταιρίες δεν μπορούν να αναγνωρίσουν τις δαπάνες και τις αποσβέσεις για αγαθά και υπηρεσίες που προέρχονται από αυτές όπως επίσης και επιβάλλοντας ειδικό ετήσιο φόρο σε ποσοστό 3 % επί τις ακίνητης περιουσίας των υπεράκτιων εταιριών. Το διεθνές κεφάλαιο ανταποκρίθηκε στα νέα νομοθετικά δεδομένα μέσω των επιχειρήσεων αντιπροσώπευσης με έδρα σε μια χώρα με μεγάλο δίκτυο συμβάσεων αποφυγής διπλής φορολογίας όπως για παράδειγμα το Ηνωμένο Βασίλειο. Η κύρια δραστηριότητα των εταιριών αυτών είναι η αντιπροσώπευση των υπεράκτιων εταιριών. Η εκπρόσωπος εταιρεία συνάπτει με την υπεράκτια εταιρεία ένα συμφωνητικό αντιπροσώπευσης, όπου ορίζεται η αμοιβή της ως προμήθεια επί των συναλλαγών σε ποσοστό ύψους 3%-5%.
Πολλοί διεθνείς οργανισμοί έχουν αναπτύξει την πρακτική συνδυασμού ενός υφιστάμενου trust, το οποίο δεν είναι νέο offshore προϊόν, με πολιτική ασφάλισης, επίσης όχι νέο onshore προϊόν. Τα δυο αυτά προϊόντα σε συνδυασμό δίνουν νέες ευκαιρίες. Όταν ασφαλίζεται κάποιος πληρώνει ένα ασφάλιστρο. Η ασφάλιση στοιχίζει μόνο ένα μικρό μέρος του ασφαλίστρου που καταβάλλεται. Η ασφαλιστική εταιρεία αφού προβεί στην ασφάλιση, τοποθετεί το υπόλοιπο ποσό μαζί με τα δικά της επενδυτικά κεφάλαια και προβαίνει στην παθητική διαχείριση, δηλαδή σε επενδύσεις χαμηλού κίνδυνου. Έτσι η ασφαλιστική πολιτική οδηγεί στο σχηματισμό ενός επενδυτικού χαρτοφυλακίου, το οποίο σημειωτέων μπορεί να περιλαμβάνει όχι μόνο τα χρήματα, αλλά και άλλες μορφές, όπως μετοχές, ομολογίες, παράγωγα χρήματα οικονομικά προϊόντα, ομόλογα κτλ.
Ίσως η πιο διαδεδομένη χρήση των υπεράκτιων εταιριών στην Ελλάδα τα τελευταία χρόνια είναι η αγορά και διαχείριση ακινήτων. Προκειμένου να προχωρήσει μια υπεράκτια εταιρεία στην αγορά ακινήτου, πρέπει το φυσικό πρόσωπο, που εμφανίζεται ενώπιον του συμβολαιογράφου ως εκπρόσωπος της εταιρείας, να είναι εφοδιασμένος με πλήρη σειρά εγγράφων που θα αποδεικνύουν τη νόμιμη σύσταση της εταιρείας κατά το δίκαιο της έδρας της, την μέχρι εκείνη τη στιγμή λειτουργία και μη λύση της και την πληρεξουσιότητα του εμφανιζόμενου προσώπου για την κατάρτιση και υπογραφή του συμβολαίου αγοράς. Σημειωτέον ότι όπως γίνεται δεκτό από τη διοίκηση η μίσθωση και ιδιόχρηση ακινήτων στην Ελλάδα από μόνα τους δεν δημιουργούν μόνιμη εγκατάσταση, καθώς και η μεταγενέστερη μεταβίβαση των μετοχών της εταιρείας και ως εκ τούτου όλης της περιουσίας της τόσο της κινητής όσο και της ακίνητης δεν είναι εύκολο να γίνει αντιληπτή από τις φορολογικές Αρχές.
Τέτοιες κατασκευές είναι σκόπιμες όταν έχουν συσσωρευτεί κεφάλαια στο όνομα της υπεράκτιας εταιρείας στο εξωτερικό και επιθυμείται ο επαναπατρισμός τους στον τόπο της έδρας της ιδρύτριας επιχείρησης. Έτσι, η υπεράκτια εταιρεία αγοράζει στο όνομα της τα μηχανήματα που χρειάζεται η ιδρύτρια της και τα μισθώνει στην τελευταία. Με αυτόν τον τρόπο η ιδρύτρια επιχείρηση αποκτά τον εξοπλισμό που χρειάζεται με τα κονδύλια που έχουν συσσωρευτεί στο εξωτερικό χωρίς να τα φορολογήσει αλλά επιπλέον το κόστος του εξοπλισμού εκπίπτει από το εισόδημα της ιδρύτριας επιχείρησης με τη μορφή των καταβαλλομένων μισθωμάτων.
Κριτήρια Επιλογής Υπεράκτιου Σχήματος
Βέβαια εκτός των προαναφερόμενων κριτηρίων σημαντικό ρόλο παίζουν και άλλοι παράγοντες όπως η ύπαρξη του καλού τραπεζικού συστήματος, η αξιόλογη τηλεπικοινωνιακή υποδομή, το κόστος ίδρυσης και διατήρησης μιας υπεράκτιας εταιρείας κ.α.
Αντιδράσεις στη Χρήση των Υπεράκτιων Εταιρειών
Οι αντιδράσεις κατά των υπεράκτιων εταιριών επικεντρώνονται γύρω από τρία φαινόμενα που συνδέονται με τη λειτουργία τους: - Τη φοροδιαφυγή- φοροαποφυγή και διάβρωση της φορολογικής βάσης των αναπτυγμένων χωρών - Το ξέπλυμα χρήματος – νομιμοποίηση των εσόδων από παράνομες δραστηριότητες - Την επιρροή των υπεράκτιων εταιριών στη λειτουργία του διεθνούς χρηματοπιστωτικού συστήματος.
Φοροαποφυγή- Φοροδιαφυγή και διάβρωση της φορολογικής βάσης των αναπτυγμένων χωρών
Τα αναπτυγμένα κράτη που πλήττονται περισσότερο από τη χρήση των υπεράκτιων εταιριών ως οχημάτων για φοροαποφυγή – φοροδιαφυγή, λαμβάνουν μέτρα για τον περιορισμό και την εξάλειψη των πλεονεκτημάτων που παρέχουν οι εταιρίες αυτές, τόσο σε νομοθετικό όσο και σε διοικητικό επίπεδο. Όταν αναφερόμαστε στη φοροδιαφυγή εννοούμε το σύνολο των παρανόμων ενεργειών των ιδιωτών με τις οποίες αποβλέπουν στη μείωση ή εξάλειψη της φορολογικής τους υποχρέωσης. Αντίθετα η φοραποφυγή είναι το σύνολο των νομίμων ενεργειών των ιδιωτικών φορέων, με τις οποίες αποβλέπουν στη μείωση ή εξάλειψη της φορολογικής τους υποχρέωσης, με την επιλογή λύσεων που στηρίζονται σε λάθη ή κενά της φορολογικής νομοθεσίας. Σε επίπεδο της ΕΕ και συγκεκριμένα στα πλαίσια του Κώδικα Δεοντολογίας για τη φορολογία των επιχειρήσεων, τα κράτη – μέλη αναλαμβάνουν την υποχρέωση να σταματήσουν να παρέχουν και σταδιακά να περιορίσουν κάθε φορολογικό μέτρο που καθιερώνει σημαντικά χαμηλότερο επίπεδο φορολόγησης, συμπεριλαμβανομένης της μηδενικής φορολόγησης, σε σχέση με τα επίπεδα που ισχύουν κανονικά στο συγκεκριμένο κράτος – μέλος.
Το Ξέπλυμα Χρήματος – Νομιμοποίηση παράνομων εσόδων
Σε ότι αφορά μια πιθανή εμπλοκή των υπεράκτιων εταιριών στο ξέπλυμα χρήματος και στη νομιμοποίηση εσόδων από παράνομες δραστηριότητες συνοπτικά θα μπορούσαμε να αναφέρουμε ότι στην Ελλάδα το θέμα αυτό ρυθμίζει ο ν. 2331/1995 σύμφωνα με τον οποίο η κίνηση κεφαλαίων που πραγματοποιείται μέσω των υπεράκτιων εταιριών εμπίπτει στο πεδίο εφαρμογής και τους έλεγχους του νόμου αυτού.
Η Επιρροή των Υπεράκτιων Εταιριών στη Λειτουργία του Διεθνούς Χρήματος
Την επίδραση των υπεράκτιων κέντρων στο διεθνές χρηματοπιστωτικό σύστημα μελετά το Financial Stability Forum, ένας Οργανισμός που έχει συσταθεί από το 1999 με σκοπό την προώθηση της διεθνούς χρηματοοικονομικής σταθερότητας μέσω της ανταλλαγής πληροφοριών και της διεθνούς συνεργασίας στο επίπεδο εποπτείας. Ο πιο πάνω Οργανισμός έχει διαμορφώσει ένα κατάλογο 37 χωρών και περιοχών που λειτουργούν υπεράκτια κέντρα. Αυτές οι χώρες χωρίζονται σε συνεργάσιμες και μη ως προς τη συμμετοχή τους στη διαδικασία ελέγχου της νομοθεσίας και των κανονισμών τους και την αποδοχή προτάσεων του Οργανισμού.
Δικαιοδοσίες Υπεράκτιων Εταιριών
Είναι δυνατό να ενσωματωθούν οι υπεράκτιες εταιρείες σε πολλές δικαιοδοσίες. Σε ορισμένες παράκτιες δικαιοδοσίες, όπως στο Ηνωμένο Βασίλειο και τη Νέα Ζηλανδία, υπάρχουν συγκεκριμένα είδη εταιρειών που προσφέρουν πολλά από τα πλεονεκτήματα των τυπικών δομών των υπεράκτιων εταιρειών. Ο παρακάτω κατάλογος, είναι εξαντλητικός:
thumb|right|500px|Χάρτης Υπεράκτιων Εταιριών
Απαγόρευση των Υπεράκτιων Εταιρειών στο Μπουένος Άιρες
Μετά την πυρκαγιά του 2004 στο νυχτερινό κέντρο διασκέδασης República Cromagnon στο Μπουένος Άιρες στην Αργεντινή, διαπιστώθηκε ότι ο σύλλογος ανήκε στην εταιρεία «shell corporations». Ο Γενικός Επιθεωρητής του Υπουργείου Δικαιοσύνης για το Μπουένος Άιρες, Ricardo Nissen, πάγωσε στη συνέχεια 20 εκατομμύρια δολάρια, και κατόπιν απαγόρευσε τις υπεράκτιες εταιρείες που δεν μπορούν να αποδείξουν ότι έχουν πραγματική οικονομική δραστηριότητα στις χώρες στα μητρώα των οποίων είναι εγγεγραμμένες. Μια τέτοια απαγόρευση είναι η πρώτη που εφαρμόστηκε σε παγκόσμια κλίμακα.
Το Παράδειγμα της Κύπρου
Το φορολογικό καθεστώς που περιγράφεται παρακάτω ίσχυε μέχρι την 01-01-2003 και αποτελεί ενδεικτικό παράδειγμα φορολογικής αντιμετώπισης offshore εταιρειών από τα υπεράκτια κέντρα. Οι υπεράκτιες εταιρείες που έχουν ιδρυθεί στην Κύπρο φορολογούνται επί του καθαρού κέρδους και συγκεκριμένα οι εταιρείες που υπήρχαν και λειτουργούσαν πριν την 31η Δεκεμβρίου 2001 φορολογούνται με συντελεστή 4.25% μέχρι την 31η Δεκεμβρίου 2005 και με 10% μετά την 1η Ιανουαρίου 2005. Για τις εταιρείες που ιδρύθηκαν κατά τη διάρκεια του έτους 2002 ο φόρος θα είναι 4.25% για τα κέρδη του 2002 και 10% από την Ιανουαρίου 2003. Οι εταιρείες που θα έχουν ιδρυθεί μετά την 1η Ιανουαρίου 2003 φορολογούνται με 10%. Έτσι λοιπόν σήμερα ο φορολογικός συντελεστής στην Κύπρο είναι 10%. Τα παραρτήματα των υπεράκτιων εταιρειών που διευθύνονται και ελέγχονται από το εξωτερικό εξαιρούνται πλήρως από την καταβολή του εταιρικού φόρου ή του φόρου εισοδήματος. Δεν καταβάλλεται φόρος επί κεφαλαιουχικών κερδών που προκύπτουν από πώληση ή μεταβίβαση μετοχών υπεράκτιας εταιρείας. Δεν καταβάλλεται φόρος κληρονομιάς επί κληρονομικής διάθεσης των μετόχων της υπεράκτιας εταιρείας. Η υπεράκτια εταιρεία και το αλλοδαπό προσωπικό της υπό ορισμένες προϋποθέσεις δικαιούνται να αποκτήσουν τα ακόλουθα είδη χωρίς την καταβολή εισαγωγικών δασμών: Οι οικονομικές συναλλαγές των υπεράκτιων εταιρειών εξαιρούνται από το ΦΠΑ και δεν απαιτείται συνεπώς η εγγραφή των εταιρειών αυτών στους καταλόγους των Νομικών Προσώπων που υποχρεούνται να καταβάλουν το ΦΠΑ Οι υπεράκτιες εταιρείες εξαιρούνται από το φόρο χαρτοσήμανσης για τα έγγραφα που σχετίζονται με τις επιχειρηματικές δραστηριότητες τους εκτός της Κύπρου. Η Κύπρος όπως και άλλες χώρες φορολογικοί-παράδεισοι έχουν συνάψει ένα σημαντικό αριθμό διεθνών συμβάσεων για την αποφυγή διπλής φορολογίας. Σήμερα η Κύπρος έχει υπογράψει και κυρώσει 27 τέτοιες συμφωνίες μεταξύ των οποίων είναι και η Διεθνής Σύμβαση Αποφυγής Διπλής Φορολογίας Ελλάδας –Κύπρου. Οι συμφωνίες αυτές, σε συνδυασμό με την ευνοϊκή φορολογία που τις διέπει παρέχουν σημαντικές ευκαιρίες για διεθνή φορολογικό προγραμματισμό. Εδώ θα ήθελα να τονίσω ότι συνήθως οι χώρες με μηδενικούς φορολογικούς συντελεστές είναι αυτές που δεν έχουν συνάψει τις Συμβάσεις Αποφυγής Διπλής Φορολογίας ενώ οι χώρες με χαμηλούς αλλά υπαρκτούς συντελεστές συχνά προσφέρουν και οφέλη από διακρατικές συμφωνίες.
Σημειώσεις
<references group="σ" />
Αναφορές
Κατηγορία:Φορολογία Κατηγορία:Επιχειρήσεις
X&Y
Το X&Y είναι το τρίτο άλμπουμ του βρετανικού ροκ συγκροτήματος Coldplay.
Το άλμπουμ περιέχει δώδεκα κομμάτια και ένα επιπλέον κρυφό κομμάτι, το "Til Kingdom Come". Παραλείπεται από την λίστα κομματιών, αλλά αναφέρεται ως "+" στην ετικέτα του δίσκου και μέσα στο φυλλάδιο του άλμπουμ. Αρχικά, είχε προγραμματιστεί να ηχογραφηθεί από τον Αμερικάνο Johnny Cash με τον τραγουδιστή Κρις Μάρτιν, αλλά ο Cash πέθανε προτού μπορέσει να το κάνει. Το τραγούδι "Talk" εμφανίστηκε στην λίστα των κομματιών, αν και μετά από διαρροή στο διαδίκτυο στις αρχές του 2005 θεωρήθηκε ότι υποβαθμίστηκε σε B-side για τις επόμενες single κυκλοφορίες του άλμπουμ.
Το X&Y κυκλοφόρησε μετά από σημαντική παγκόσμια ανυπομονησία. Η συνολική αντίδραση στο άλμπουμ ήταν γενικά θετική, αν και ορισμένοι κριτικοί το ανέφεραν ως κατώτερο από τους προκατόχους του. Ήταν μια σημαντική εμπορική επιτυχία, φτάνοντας στην πρώτη θέση πολλών charts παγκοσμίως, συμπεριλαμβανομένου του Ηνωμένου Βασιλείου και των Ηνωμένων Πολιτειών, που ήταν το πρώτο άλμπουμ της Coldplay που κορυφώθηκε με το chart των ΗΠΑ. Με πωλήσεις 8,3 εκατομμυρίων μονάδων μόνο το 2005, το X&Y ήταν το μουσικό άλμπουμ με τις μεγαλύτερες πωλήσεις που κυκλοφόρησε εκείνο το έτος. Το άλμπουμ έχει πουλήσει πάνω από 13 εκατομμύρια αντίτυπα παγκοσμίως. Δημιούργησε τα singles "Speed ​​of Sound", "Fix You", "Talk", "The Hardest Part", "What If" και "White Shadows".
Παραπομπές
Κατηγορία:Άλμπουμ της εναλλακτικής ροκ
Αγαπητέ Δολοφόνε
Το Αγαπητέ Δολοφόνε (Αγγλικά: Dear Murderer) είναι ένα φιλμ νουάρ Βρετανικής παραγωγής του 1947 σε σκηνοθεσία Άρθουρ Κράμπτρι και σενάριο από τους Μύριελ και Σίντνεϊ Μποξ, και Πήτερ Ρότζερς βασισμένο σε θεατρικό έργο του Τζον Λη Κλόους. Πρωταγωνιστούν ο Έρικ Πόρτμαν και η Γκρέντα Γκυντ.
Πλοκή
Το σχέδιό του Λη πάει στραβά όταν ανακαλύπτει αμέσως μετά το γεγονός ότι η Βίβιαν και ο Φέντον είχαν πράγματι διαλύσει την σχέση τους κάποια στιγμή νωρίτερα και τώρα η Βίβιαν έχει έναν νέο εραστή, ονόματι Τζίμι Μάρτιν. Ενοχλημένος που σκότωσε τον Φέντον άσκοπα και συνειδητοποιεί ότι οποιαδήποτε σημείωμα αυτοκτονίας από την πλευρά του Φέντον να είναι σε απόγνωση για την Βίβιαν θα φαίνεται τώρα παράλογο για την αστυνομία. Έτσι ο Λη αποφασίζει να ενοχοποιήσει τον Τζίμι Μάρτιν για το έγκλημα, θεωρώντας ότι αυτό θα εξυπηρετήσει τον διπλό σκοπό της απομάκρυνσης της υποψίας από τον εαυτό του, ενώ ταυτόχρονα απομακρύνει τον σημερινό εραστή της Βίβιαν. Ενώ τακτοποιεί τα ζητήματα έτσι ώστε όλα τα αποδεικτικά στοιχεία να δείχνουν τον Μάρτιν, ο Επιθεωρητής Πένμπουρι που είναι υπεύθυνος για την υπόθεση, έχει τις αμφιβολίες του για την υπόθεση, αλλά δεν είναι σε θέση να πιάσει τον Λη.
Η Βίβιαν ικετεύει τον σύζυγό της να μεσολαβήσει για λογαριασμό του Μάρτιν, υποσχόμενη να παραμείνει πιστή στο μέλλον εάν μπορεί να επινοήσει έναν τρόπο να σώσει τον Μάρτιν, από την αγχόνη χωρίς να ενοχοποιεί τον εαυτό του. Ο Λη αλλάζει την κατάθεσή του στην αστυνομία για να πει ότι ο Φέντον πέθανε από αυτοκτονία, αλλά ότι αργότερα χειρίστηκε τη σκηνή του εγκλήματος για να μοιάζει να δολοφονήθηκε από τον Μάρτιν. Η Βίβιαν πείθει τον Λη να γράψει ένα γράμμα χωρίς αυτός να γνωρίζει το περιεχομένο του, που προορίζεται να ενεργήσει ως σημείωμα αυτοκτονίας. Του δίνει ένα ποτό που περιέχει υπερβολική δόση των τακτικών φαρμάκων του. Ενώ ο Λι πεθαίνει, η Βίβιαν ομολογεί ότι του είπε ψέματα και ότι αγαπούσε μόνο τον Μάρτιν. Προσπαθεί να επανενωθεί με τον Μάρτιν, ο οποίος όμως αρνείται να κάνει οτιδήποτε μαζί της. Η Βίβιαν επιστρέφει απεγνωσμένα στο διαμέρισμά της και συλλαμβάνεται από τον Επιθεωρητή Πένμπουρι για τη δολοφονία του Λη.
Παραγωγή
Η ταινία βασίστηκε σε ένα θεατρικό έργο που ανέβηκε σε ένα μικρό θέατρο στο Λονδίνο και που είχε ειδικευτεί σε έργα του Grand Guignol, το οποίο ήταν τόσο δημοφιλές που μεταφέρθηκε στο West End το 1946, όπου ήταν επιτυχία. Ο σκηνοθέτης Σαμ Γουντς ήθελε να αγοράσει τα δικαιώματα της ταινίας. αλλά τελικά αγοράστηκαν από τον Σίντνεϊ Μποξ.
Εξωτερικοί σύνδεσμοι
Κατηγορία:Φιλμ νουάρ Κατηγορία:Ταινίες του 1947 Κατηγορία:Βρετανικές ταινίες Κατηγορία:Βρετανικές ασπρόμαυρες ταινίες Κατηγορία:Αγγλόφωνες ταινίες Κατηγορία:Ταινίες σε σκηνοθεσία Άρθουρ Κράμπτρι Κατηγορία:Ταινίες βασισμένες σε θεατρικά έργα Κατηγορία:Ταινίες γυρισμένες στην Αγγλία